Aģentūra turpina palīdzēt Bulgārijai kontrolēt sauszemes robežas, cita starpā, lai novērstu neatbilstīgas sekundāras kustības. Atbalsts tiek sniegts, īstenojot kopīgās operācijas “Elastīgas operatīvās darbības” un “Kontaktpunkti” pie Bulgārijas sauszemes robežas ar Turciju un Serbiju, kā arī attiecīgas gaisa spēku operācijas. Pašlaik ir izvietotas 166 amatpersonas (tostarp izvietotās tehnikas apkalpes locekļi), kam atbalstu sniedz ar 12 suņu vienībām, 6 termiskās attēlveidošanas transportlīdzekļiem, 50 patruļmašīnām, 6 CO₂detektoriem, 39 smartdeck kamerām un 1 helikopteru.

Spānija

Lai kontrolētu neatbilstīgas migrācijas plūsmas uz Eiropas Savienību un novērstu pārrobežu noziedzību, 2017. gada 3. maijā tika uzsākta kopīgā operācija “Indalo 2017”, kuras mērķis ir atbalstīt saskaņotas operatīvās darbības pie ārējām jūras robežām Vidusjūras reģiona rietumu daļā. Pašlaik ir izvietotas 65 amatpersonas (tostarp izvietotās tehnikas apkalpes locekļi, koordinācijas darbinieki un informācijas vienības), kam atbalstu sniedz ar 1 gaisa kuģi un 1 atkrastes patruļkuģi.

Rietumbalkāni

Lai palīdzētu robežu pārvaldībā Rietumbalkānu reģionā, dalībvalstīs pašlaik ir izvietotas 127 amatpersonas. Svarīgāko izvietošanu īsteno kopīgo operāciju elastīgo darbību ietvaros pie Horvātijas un Ungārijas sauszemes robežām ar Serbiju, kā arī sauszemes robežu kontaktpunktos un koordinācijas punktos. Tām atbalstu sniedz ar 9 suņu vienībām, 4 termiskās attēlveidošanas transportlīdzekļiem, 31 patruļmašīnu, 1 sirdspukstu detektoru, 10 CO₂ detektoriem un 12 smartdeck kamerām.

2.2. Resursu apvienošana un aģentūras spēju veidošana operatīva atbalsta nodrošināšanai

Savā pēdējā ziņojumā Komisija norādīja uz to, cik svarīgi ir izstrādāt visaptverošu stratēģiju, lai attīstītu aģentūras spējas. Kā tur paskaidrots, sākot no 2017. gada, aģentūras rīcībā ir 10 miljoni EUR gadā (kopā 40 miljoni EUR 2017.–2020. gada laikposmā), lai iegādātos pašai savu aprīkojumu, jo īpaši maza un vidējā izmēra tehniku. Aģentūra 2017. gada 13.–14. jūnijā iepazīstinās valdi ar šīs visaptverošās stratēģijas projektu, paredzot dažādus iespējamos variantus (t. i., iegādi, nomu, līzingu, ilgtermiņa izvietošanu) un to, kā pēc iegādes uzturēt to darba kārtībā.

Turpmākie pasākumi

Eiropas Robežu un krasta apsardzes aģentūra:

·pastiprina centienus aktīvi meklēt notiekošajām operācijām vajadzīgos ieguldījumus, izmantojot divpusējus kontaktus ar dalībvalstīm;

·nodrošina, ka valde ātri apstiprina visaptverošo stratēģiju par to, kā tiks attīstītas un izmantotas aģentūras spējas 2017.–2020. gada laikposmā.

Dalībvalstis:

·nodrošina, ka saskaņotie resursi ir pieejami aģentūrai gan pašreizējām operācijām, gan obligātajām rezervēm;

·nodrošina turpmāk uzkaitītos resursus, pamatojoties uz pašlaik apzinātajiem iztrūkumiem.

Iztrūkumi Grieķijā (kopīgā operācija “Poseidon”)

Ø2017. gada 16. maijs līdz 29. jūnijs: 13 amatpersonas (darbības vajadzības: 197 amatpersonas);

Ø2017. gada jūnijs: 3 piekrastes patruļlaivas (30 % no darbības vajadzībām – piedāvājumu trūkuma dēļ šo iztrūkumu sedz no uzņemošās dalībvalsts aprīkojuma, ko finansē aģentūra), 1 fiksētu spārnu gaisa kuģis (100 % no darbības vajadzībām, šo iztrūkumu daļēji sedz no uzņemošās dalībvalsts aprīkojuma, ko finansē aģentūra, un fiksētu spārnu gaisa kuģa izvietošana tiks īstenota pusi no perioda), 1 atkrastes patruļkuģis (50 % no darbības vajadzībām – piedāvājumu trūkuma dēļ šo iztrūkumu sedz no uzņemošās dalībvalsts aprīkojuma, ko finansē aģentūra), 2 transportlīdzekļi (33 % no darbības vajadzībām);

Ø2017. gada 29. jūnijs līdz 17. augusts: 43 amatpersonas (darbības vajadzības: 197 amatpersonas);

Ø2017. gada jūlijs: 4 piekrastes patruļlaivas (40 % no darbības vajadzībām), 1 helikopters (50 % no darbības vajadzībām), 1 atkrastes patruļkuģis (50 % no darbības vajadzībām), 1 patruļmašīna, 2 transportlīdzekļi (33 % no darbības vajadzībām);

Ø2017. gada augusts: 7 piekrastes patruļlaivas (54 % no darbības vajadzībām), 1 piekrastes patruļkuģis (33 % no darbības vajadzībām), 2 atkrastes patruļkuģi (67 % no darbības vajadzībām), 2 transportlīdzekļi (33 % no darbības vajadzībām);